གུང་རི་དགོན་པས་ལོ་རྟག་པར་བོད་ཟླ་ལྔ་པའི་བོད་ཚེས་བརྒྱད་ནས་བཅུ་གཅིག་བར་ཆོས་ཕྱོགས་ཀྱི་དུས་སྟོན་ཆེན་པོ་ཚུགས་སྲོལ་ཡོད་ཅིང༌།དུས་སྟོན་དེ་ནི་སྐྱབས་རྗེ་བདུད་འཇོམས་རིན་པོ་ཆེའི་གཏེར་གསར་གནམ་ལྕགས་སྤུ་གྲིའི་སྒོ་ན་སྒྲུབ་པ་ཚུགས་ཏེ།བོད་ཚེས་བརྒྱད་ཉིན་དངོས་གྲུབ་གནང་བ་དང༌།བོད་ཚེས་དགུ་དང་བཅུ་གཉིས་གུ་རུ་མཚན་བརྒྱད་སོགས་ཀྱི་གར་འཆམ།བོད་ཚེས་བཅུ་གཅིག་ཉིན་ཚེ་དབང་བསྐུར་གྱི་ཡོད།བོད་ཚེས་བརྒྱད་ཀྱི་སྔོན་ལ་ཞག་པོ་བདུན་ཕྲག་གཅིག་རིང་ཉིན་མཚན་གཉིས་ཀར་ཉིན་ལན་གསུམ་དང་མཚན་ལན་གསུམ་བཅས་གྲྭ་བཙུན་ཚང་མས་དངོས་གྲུབ་སྒྲུབ་ཆེན་ཚུགས་ཀྱི་ཡོད་པ་དང༌།སྒྲུབ་ཆེན་འདི་ཉིད་ཚུགས་ནས་ལོ་ངོ་བཅུ་ཕྲག་གསུམ་ཡས་མས་ཙམ་འགྲོ་ཡི་ཡོད་ལུགས་གསུངས།།